زرت المطعم على شارع البيبسي مع اخوي قبل شهر.  
 كنت متحمس اجرب ايطالي طول الاسبوع و قلت ابروحله بالربوع. 
 رحناله بعد صلاه المغرب. 
 كان فاضي, طبيعي. بعدين دخل واحد و جلس يسولف ويا الشيف... و طلبنا بيتزا نتشارك فيها, و انا خذيت ريزوتو بالفطر ( الصلصه البيضاء) و اخوي اخذ رافيولي(بالصلصه البيضاء). 
 جت البيتزا و لا كأنها بيتزا اصليه ايطاليه. المشكله بالجبن. اظنهم يستخدمون نفس الجبن اللي يستخدم بمحلات الفطاير و غير كذا مقصرين بالصلصه كأنه ما حط شي. حسيت اني دفعت 50 ريال على شي يبيعونه ب2... جبن يا ناس ما صارت مارقاريتا. 
 بعدين جتنا الأطباق الرئيسيه..... و كل طبق غرقان بالصلصه البيضاء..... صاير كأنه شوربه... 
 و حتى شكل التقديم للريزوتو جاي غلط. صحن كبير رز بالكريمه و كم قطعه مشروم بس. 
 اخوي ما كمل اكله على فكره مع ان الرافيولي كان 6 او 7 حبات فقط. انا كليت اللي اقدر عليه و دفعت و مشينا و بهالساعه شفت ناس يدخلون و يشوفون المحل و يطلعون على طول. 
 ليتني طلعت بس...الطباخ يشوفله شغله ثانيه احسنله, ما يعرف يطبخ. و الشيف الرئيسي كان لا زال جالس يتقهوى و يدخن مع صديقه او صاحب المطعم على الطاوله اللي جنبنا. 
 المطاعم الأيطاليه ملت البلد بس مو كل مطعم يستاهل انك تصرف فيه فلوسك. ما ظنيت اني برجع لروما و ناس غيري قالولي نفس الشي. 
 تقييمي: 
 ديكور:   قديم و غير نظيف نوعا ما (بالنسبه لمطعم غالي). 
 الأكل: احلى شي الخبز اللي جا قبل الطلب. 
 الخدمه: جيده. 
 السعر: غالي بس ما يستاهل. 
  ترجع للمطعم؟ لاء.